Mount Tyree
Mount Tyree je druga najviša planina na Antarktiku. Nalazi se 13 km sjeverozapadno od Vinsonovog masiva (4892 m), najviše planine na ovom kontinentu. Nadvisuje Pattonov lednik na sjeveru i Cervellatijev lednik na jugoistoku. Otkriven je u januaru 1958. tokom izviđačkih letova eskadrile VX-6 Američke mornarice, a mapiran je kasnije tog mjeseca. Nazvan je po kontraadmiralu Davidu M. Tyreeju, koji je bio komandant američkih snaga za podršku na Antarktiku od 14. aprila 1959. do 26. novembra 1962. Do 2012. vrh je osvojen samo 5 puta od strane 10 ljudi korištenjem triju ruta: januar 1967: John Evans i Barry Corbet (po kojem je nazvan Corbetov hodnik) januar 1989: Mugs Stamp 1997: francuski alpinisti Antoine de Choudens i Antoine Cayrol; 1997 (kasnije): Conrad Anker i Alex Lowe 3. januar 2012: Hans Kammerlander, Robert Miller i Christian Stangl (ponovili francusku rutu) Od ovih 10 ljudi trojica su poginula u nepovezanim planinarskim nesrećama u roku od 4 godine nakon osvajanja Mt. Tyreeja. Južna strana, kojom se još niko nije popeo, visoka je 2000 m i jedan je od najvećih zidova na Antarktiku. Sezona penjanja traje od novembra do januara, kad je Sunce iznad horizonta 24 sata dnevno i kad je zrak najtopliji – do −30 °C u blizini vrha. Kao i obližnjem Mount Vinsonu, Mt. Tyreeju može se pristupiti šestosatnim letom od Punta Arenasa u Čileu do kampa na ledniku Unije, a zatim letom dužine 200 km do baze planine u avionu opremljenim skijama umjesto točkova.